Kamu bisa jelasin ke aku soal Lentho dalam bahasa jawa?

Lentho inggih kalebet salah satunggaling dhedhaharan khas Indonésia ingkang asring dipun-ginakaken minangka bahan racikan lonthong balap ing Surabaya. Lentho inggih kalebet dhaharan khas Sala, Jawa Tengah ingkang sampun misuwur wiwit taun-90 nan kala rumiyin. Lentho inggih punika dhedhaharan tradhisional ingkang dipundamel saking bahan dhasar tela. Raosipun lentho inggih punika gurih amargi bumbunipun dipundamel saking racikan bumbu-bumbu jawa.

Lentho punika gampil kapanggih ing sapérangan warung soto ing Sala, papan wedangan, utawi resto spesial dhaharan jawa. Anggenipun dhahar lentho punika saged langsung dipundhahar utawi dados lawuh ing masakan jinis soto. Lentho punika kalebet dhedhaharan ingkang gadhah manéka warna jinisipun, wonten ingkang dipundamel saking kacang tholo, nanging wonten ugi ingkang dipundamel saking kacang brol, utawi saged dipundamel ugi saking manéka jinis kacang ingkang dipundadosaken satunggal, miterat seleranipun piyambak-piyambak.

Wujudipun lentho saking njawi punika katingal atos saéngga manawi badhé dhahar kedah ngatos-atos. Nanging sajatosipun lentho punika anggènipun damel boten patos atos, namung pérangan njawinipun kémawon ingkang dipundamel atos. Ancasipun dipundamel kados makaten inggih punika supados tekstur bahan uwi tela saha bumbunipun saged langkung dipunraosaken ing lathi kanthi nikmat. Nanging kanggé tiyang ingkang remen dhahar lentho ingkang atos punika ugi saged ngraosaken lentho ingkang crispy kados lentho Kartasura utawi lentho ing Pengging.